
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 152/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	1
	Σκλαβενίτης Ευστάθιος (Πρόεδρος)  
	1
	Γαντζίας Ιωάννης 

	2
	Σκληρός Φίλιππος
	2
	Μπακογιώργος Χρήστος

	Κονιδάρης Κωνσταντίνος 

	Καλός Χαράλαμπος 

	(οι οποίοι ήταν απόντες

	Λύγδας Σπυρίδων 

	Αργυρός Νικόλαος (Τ)

	Πεντεσπίτης Νικόλαος

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:

Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.
Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 14ο:  Απόφαση ΔΣ για ανακήρυξη του FRITZ (Φριτς) BERGER (Μπέργκερ) σε επίτιμο δημότη Λευκάδας 

                                                                                         Εισηγητής:  Ευστάθιος Σκλαβενίτης, Πρόεδρος Δ.Σ.
Ο Πρόεδρος του Δημ. Συμβουλίου, κ. Ευστάθιος Σκλαβενίτης, αφού πήρε τον λόγο ως εισηγητής του θέματος, έθεσε υπόψη των μελών του Δ.Σ. τα εξής:
    Έχοντας  υπόψη: 

1)Τις διατάξεις του άρθρου 120 του Ν 3274/2004 «Οργάνωση και λειτουργία των Οργανισμών Τοπικής Αυτοδιοίκησης πρώτου και δεύτερου βαθμού» (Α΄ 195), που ορίζει τις αρμοδιότητες του Δημοτικού Συμβουλίου.

2)Το γεγονός ότι ο FRITZ (Φριτς) BERGER (Μπέργκερ), ο Ρίκος όπως τον αποκαλούν μέχρι σήμερα οι Λευκαδίτες, που γεννήθηκε το έτος 1938 στην Ελβετία, έζησε στην Λευκάδα, κυρίως στην Νικολή, από το 1962 έως το 1972 με την σύζυγό του, Ντόρα, και τα τρία τους παιδιά και εργάστηκε ως εθελοντής αναπτυξιακής βοήθειας, στο πλαίσιο προγράμματος που οργάνωσε η Ελβετική Χριστιανική Κίνηση για την ειρήνη. Ειδικότερα, επειδή το Κομηλιό, τα Χορτάτα, ο Άγιος Πέτρος και οι οικισμοί Μανάση, Άγιος Βασίλειος και Νικολή ήταν από τα φτωχότερα χωρίς της Λευκάδας, η Ελβετική Χριστιανική Κίνηση για την ειρήνη, σε συνεργασία με τις τοπικές αρχές της Λευκάδας, έστειλε εθελοντές για να βοηθήσουν τους κατοίκους. Οι εθελοντές αυτοί συγκρότησαν ομάδες αποτελούμενες από νοσηλεύτριες, δασκάλες, γεωργούς και οικοδόμους από την Ελβετία, την Ολλανδία και την Γερμανία, οι οποίοι συμβίωσαν αρμονικά με τους κατοίκους των ανωτέρω χωριών. Ο FRITZ (Φριτς) BERGER (Μπέργκερ) ήρθε από τους πρώτους στο νησί της Λευκάδας, στο πλαίσιο του ανωτέρω προγράμματος, και έφυγε τελευταίος, το έτος 1972. 


Εκτός της σπουδαίας κοινωνικής προσφοράς του, μέσα από τον φωτογραφικό του φακό διατήρησε ζωντανές τις αναμνήσεις του τόπου μας και, με το πλούσιο φωτογραφικό υλικό που διατήρησε,  απαθανάτισε εικόνες ζωής, από μια ιδιαίτερη εποχή για την Λευκάδα. 


Σημειώνεται ότι τον Φεβρουάριο του 2016 πραγματοποιήθηκαν στο κτήριο του πρώην Πνευματικού Κέντρου Δήμου Λευκάδας τα εγκαίνια της μόνιμης έκθεσης φωτογραφίας με έργα του FRITZ (Φριτς) BERGER (Μπέργκερ) και η έκθεση αυτή στεγάζεται στον αίθριο χώρο του πρώτου ορόφου του ως άνω κτηρίου.
Ο FRITZ (Φριτς) BERGER (Μπέργκερ) διακρίθηκε για την ανθρωπιστική και ανιδιοτελή προσφορά του, στα «πέτρινα χρόνια» και ενίσχυσε την προσπάθεια του τοπικού πληθυσμού να ανακάμψει σε όλους τους τομείς. Ουσιαστικά συνέβαλε στην παραγωγική ανασυγκρότηση της περιοχής, δημιουργώντας δυνατότητες εργασίας και παραγωγής και στηρίζοντας έμπρακτα τους ανθρώπους, που προσπαθούσαν να αξιοποιήσουν τη γη και τις δυνάμεις τους. Στάθηκε δίπλα στους φτωχούς χωρικούς, που δεν είχαν τα μέσα, τις δυνατότητες και τις γνώσεις να κάνουν το επόμενο βήμα μόνοι τους. Τους βοήθησε να σταθούν στα πόδια τους, να αποκτήσουν αξιοπρέπεια μέσα από την εργασία και να πιστέψουν ότι μπορούν να δημιουργήσουν το μέλλον τους στον ίδιο τους τον τόπο. Η συνέχιση της αγάπης του για τη Λευκάδα διατηρείται άσβεστη και στις μέρες μας.
                     Κατόπιν των ανωτέρω:

Ε ι σ η γ ο ύ μ α ι
Την λήψη απόφασης ΔΣ για ανακήρυξη του FRITZ (Φριτς) BERGER (Μπέργκερ) σε επίτιμο δημότη Λευκάδας.
Ακολούθησε ψηφοφορία κατά την οποία είκοσι ένα (21) Δ.Σ. ψήφισαν υπέρ της εισήγησης

Μετά τα ανωτέρω, το Δ.Σ. αφού έλαβε υπόψη του την εισήγηση
 ΑΠΟΦΑΣΙΖΕΙ ΟΜΟΦΩΝΑ
Την ανακήρυξη του FRITZ (Φριτς) BERGER (Μπέργκερ) σε επίτιμο δημότη Λευκάδας.
   
Η απόφαση αυτή πήρε αρ. 152/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

